Maggie Gripenberg
Maria Margarita (Maggie) Gripenberg (11. juuni 1881 Helsingi – 28. juuni 1976 Maarianhamina) oli soome tantsija. Maggie Gripenberg andis esimese tantsuetenduse Soome Rahvusteatris 1911. aastal, kui oli tutvunud Isadora Duncani vabatantsu ideedega. Gripenberg õppis ka Emile Jaques-Dalcroze rütmikakoolis. Nende mõjutusel oli Gripenbergi uus tantsustiil vabam kui ballett, ta tantsis alati paljajalu. 1951. aastal anti Maggie Gripenbergile Pro Finlandia medal. 1919. aastal esinesid Maggie Gripenberg ja tema lavapartner Onni Gabriel Tartus. Etenduse järel puhkes kähmlus siurulaste, pallaslaste ja ülejäänud publiku vahel. Sündmus sai tuntuks kui Gripenbergi skandaal.